Diari Oficial de la Generalitat Valenciana


Sumari del DOGV 3952, del 05-03-2001 (2001/1665)

Convocatòria per a la provisió en propietat, mitjançant oposició, d'una plaça de zelador de l'ermitori del Lledó de l'Ajuntament de Castelló de la Plana.
---------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1665


Data del document
:   07-02-2001

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * personal de serveis
    * administració local
    * concurs administratiu

Convocatòria per a la provisió en propietat, mitjançant oposició, d'una plaça de zelador de l'ermitori del Lledó de l'Ajuntament de Castelló de la Plana. [2001/A1665]
  
Convocatòria per a proveir en propietat, mitjançant oposició, d'una plaça de zelador de l'ermitori del Lledó, vacant en la plantilla de funcionaris d'aquest Ajuntament, que pertany a l'escala d'administració especial, subescala serveis especials, classe comeses especials, enquadrada en el grup E.
  
La Comissió de Govern, en la sessió ordinària duta a terme el dia 2 de febrer de 2001, adoptà entre altres l'acord de convocar, per a proveir en propietat, una plaça de zelador de l'ermitori del Lledó, de conformitat amb l'oferta d'ocupació pública per a l'exercici 1999 d'aquest Ajuntament.
  
Nombre de places: una.
  
Forma de selecció: oposició.
  
Bases: regiran les bases aprovades per la Comissió de Govern en la sessió ordinària duta a terme el dia 10 de novembre de 2000, i publicades íntegres al Butlletí Oficial de la Província número 149, de data 9 de desembre de 2000.
  
Drets d'examen: 2.000 pessetes (compte denominació: oposicions i concursos Ajuntament de Castelló, entitat Bancaixa, número 2077 0580 00 05053998).
  
Ordre d'actuació: l'ordre d'actuació dels opositors començarà pel primer opositor el primer cognom del qual comence per la lletra B, segons el que estableix la Resolució de la Secretaria d'Estat per a l'Administració Pública de 23 de febrer de 2000, i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigit a l'alcalde en la Secretaria d'aquest Ajuntament (Registre General), i hauran d'adjuntar un resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número del gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que compleixen tots i cadascun dels requisits exigits, referit sempre a la data d'expiració del termini indicat per a presentar-hi instàncies.
  
Termini: el termini de presentació de sol·licituds serà de 20 dies naturals comptats a partir de l'endemà de la publicació d'aquest anunci al Boletín Oficial del Estado.
  
Els anuncis successius es publicaran al Butlletí Oficial de la Província de Castelló i al tauler d'anuncis d'aquest Ajuntament, d'acord amb la legislació aplicable.